b'\n_START_ARTICLE_\nSin-\xc5\xa1umu-li\xc5\xa1ir\n_START_PARAGRAPH_\nSin-\xc5\xa1umu-li\xc5\xa1ir je bil uzurpatorski kralj, ki je leta 626 pr. n. \xc5\xa1t. vladal v delu Asirskega cesarstva. Zaradi pomanjkanja virov je o njem zelo malo znanega.\n_START_SECTION_\nVladanje\n_START_PARAGRAPH_\nSin-\xc5\xa1umu-li\xc5\xa1ir se je v asirskih virih prvi\xc4\x8d pojavil kot general asirskega kralja A\xc5\xa1ur-etil-ilanija. Zgleda, da je kasneje na silo zasedel asirski prestol. Po podatki v Uru\xc5\xa1kem seznamu kraljev je vladal samo eno leto. Nasledil ga je Sin-\xc5\xa1ar-i\xc5\xa1kun._NEWLINE_Prvo leto njegove vladavine dokazujejo besedila iz babilonskih mest Bab-ili (Babilon), Nipur in Rua. Ker se vsi zapisi nana\xc5\xa1ajo samo na prvo leto njegove vladavine, njegova vladavina verjetno ni trajala mnogo dlje. Sin-\xc5\xa1umu-li\xc5\xa1ir nikoli ni vladal celemu Asirskemu cesarstvu, ampak zelo verjetno samo delu Babilonije. Njegova kratka vladavina se je verjetno za\xc4\x8dela leta 626 pr. n. \xc5\xa1t., ker je pred tem letom v omenjenih mestih vladal kralj Kandalanu, za njim pa Nabopolasar in Sin-\xc5\xa1ar-i\xc5\xa1kun.'